Участва в Руско-турската война (1877 – 1878). Служи на Кавказкия фронт. Командир на Ахалцинския отряд от 9,5 батальона, 12 сотни и 24 оръдия, усилен в хода на войната до 13 477 офицери и войници и 36 оръдия. Отличава се при превземането на Ардахан. Награден е с Орден „Свети Георги“ III ст. Сражава се храбро при решителните за хода на войната битки при Карс, Аладжа и Деве бойня. Генерал-лейтенант Фьодор Девел е от руските командири, които изнасят главната тежест на войната на Кавказкия фронт.